वार्डसभा लगाएंगे नगर निगम के अधिकारी, पार्षदों के सामने सुनेंगे जनता की समस्याएं
नगर निगम नहीं बढ़ाएगा कोई भी टैक्स
मुख्यमंत्रीके सात निश्चय के तहत नगर निगम के अफसर भी अब वार्डसभा लगाएंगे। इन सभाओं में शहर के लोगों की समस्या सुनी जाएगी। नगर आयुक्त ने कहा है कि वार्डों की आमसभा सिर्फ पार्षदों के भरोसे नहीं रखा जाए। अधिकारी इसे आयोजित कराएं और पार्षदों को इसमें बुलाकर उनके सामने वार्ड के लोगों की समस्या सुनें। नगर आयुक्त ने साफ-सफाई, होल्डिंग टैक्स, वेतन संबंधी परेशानी, स्ट्रीट लाइट, रैनबसेरा, मलीन बस्ती में शौचालय निर्माण, फॉगिंग को लेकर हो रही लीपापोती पर नाराजगी जाहिर की है।
सभी अंचल के कार्यपालक पदाधिकारियों को हर स्तर पर हो रही चूक को तुरंत ही ठीक करने का निर्देश दिया है। तीन मार्च को हुई निगम प्रशासन की बैठक में इस पर फैसला लिया गया है। 31 मार्च तक ज्यादातर मामलों को निपटाने का आदेश दिया गया है। साथ ही पार्षदों द्वारा अंचलवार 50, 15 और 10 लाख की योजनाओं की राशि नहीं जारी करने का आरोप हर निगम बोर्ड में लगाया जाता रहा है। विकास कार्यों की जरूरत को देखते हुए तुरंत प्रभाव से इसे जारी करने का आदेश दिया गया है।
100 करोड़ होल्डिंग टैक्स वसूली का लक्ष्य
इसबार 100 करोड़ रुपए होल्डिंग टैक्स वसूली का लक्ष्य रखा गया है। पिछले वर्ष 80 करोड़ रखा गया था। लेकिन, इसमें से अबतक 42 करोड़ की वसूली ही हो पाई है। होल्डिंग टैक्स वसूली के लिए इस बार एजेंसी रखने की तैयारी चल रही है। एजेंसी अपने संसाधन के माध्यम से 90 फीसदी तक होल्डिंग टैक्स की वसूली करेगा।
हरवार्ड को एक करोड़ देने पर हुई चर्चा
राजधानीके सभी 75 वार्डों को प्रत्येक वर्ष एक करोड़ रुपए देने पर चर्चा हुई है। वार्ड पार्षद इस राशि से अपने क्षेत्र में विकास कार्य करा सकेंगे। स्थायी समिति और निगम प्रशासन इस मुद्दे पर सहमत है। पिछले वर्ष भी एक करोड़ रुपए देने की बात हुई थी। लेकिन, 50 लाख रुपए की स्वीकृति मिली। पटना स्मार्ट सिटी कॉम्पीटिशन को देखते हुए पूरे शहर में लोगों को निगम की बेहतर सुविधा देने के उद्देश्य से उसे दोगुना करने की तैयारी चल रही है।
पटना|नगर निगमके बजट में इस बार किसी तरह का टैक्स नहीं बढ़ेगा। होल्डिंग टैक्स, निगम लाइसेंस, मोबाइल टावर इंस्टॉलेशन चार्ज के लिए लगने वाली राशि को जस का तस रखा गया है। इस बार स्वास्थ्य, दिव्यांग, प्ले ग्राउंड और जागरुकता अभियान के लिए अलग से राशि होगी। वित्तीय वर्ष 2017-18 के लिए तैयार हो रहे बजट का प्रारूप अभी तैयार नहीं हुआ है। सोमवार को सशक्त स्थायी समिति की बैठक में इस पर चर्चा हुई। मेयर अफजल इमाम ने कहा कि बजट को फाइनल करने के लिए 15 या 16 मार्च को बैठक होगी।
आज डोर-टू-डोर कचरा कलेक्शन पर लगेगी मुहर
डोर-टू-डोरकचरा कलेक्शन पर निगम बोर्ड की मुहर मंगलवार को लग जाएगी। बांकीपुर अंचल में दोपहर 2 बजे से बोर्ड की बैठक होगी। इसमें वित्तीय वर्ष 2016-17 में चल रही योजनाओं की समीक्षा होगी। मेयर अफजल इमाम ने बताया कि 25 मार्च से शुरू होने वाले डोर-टू-डोर कचरा कलेक्शन का संलेख सभी 72 पार्षदों के बीच रखा जाएगा। नगर निगम पहले फेज में बांकीपुर, कंकड़बाग अंचल और नूतन राजधानी अंचल उत्तरी और दक्षिणी क्षेत्र में इसे लागू करेगा। बैठक निगम प्रशासन की ओर से नगर आयुक्त, अपर नगर आयुक्त, सभी कार्यपालक पदाधिकारी और अभियंता उपस्थित रहेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva